Hvordan finder jeg min taghældning?
Det kræver kun tre mål at finde taghældningen. Vi har lavet en beregner for at gøre det nemt for dig: Beregn din taghældning her. Den mindste anbefalede taghældning er 5 grader på trapez- og sinusplader. For tagstenspladen er det 12 grader.  Du kan også måle taghældningen selv. Har du en geometritrekant med vinkelmåler, eller en cirkulær vinkelmåler, kan du måle taghældningen stående på jorden.  Skal det være endnu nemmere, kan du installere en app på din smartphone, der hedder Angle Meter. Læg din telefon oven på taget, så kan du aflæse din taghældning.